  Туспуктэм: Руслан Нуриахметов Наталия Сильвестрова 2023-тӥ арын «Современная школа» федерал ӵектос улсын Удмуртиысь 25 гурт ёросъёсын 28 «Точка роста» центръёс усьтозы. Со сярысь элькунысь дышетонъя но тодосъя министерстволэн пресс-службаез ивортӥз. « Центръёс гурт школаосын но 50 сюрсозь улӥсен пичи каръёсысь дышетон юртъёсын лэсьтӥсько. Туала куронъёслы тупась интыосын нылпиослэн ӟечлыко тодон-валан басьтыны луонлыксы вань » Светлана Болотникова, Удмуртиысь дышетонъя но тодосъя министр Центръёсы физикая, химияя но биология, технологияя лабораториосы туала тӥрлыкъёс басьтон понна 61,5 миллион манет федерал субсиди висъязы. Естественной тодосъёсъя лыдпусо лабораториос, лыдпусо микроскопъёс, робототехникая бичетъёс, туала ноутбукъёс но пӧртэм ужъёсты быдэсъясь приборъёс басьтозы. «Точка роста» центрын биологи, физика, химия урокъёс но ватсаса дышетонъя курсъёс ортчытъялозы. Практической, лабораторной но проектной ужъёслы трос гинэ часъёс висъямын. Ватсаса дышетонъя программаслы луыса естественной но технической предметъёсты дышетонын ужан амалъёсты кутон луонлыкъёс йылӥзы. Тодэ вайытом, 2022-тӥ арын элькунын 38 «Точка роста» центръёс усьтӥзы. Тегъёс: Дышетон пиналъёс Удмуртия  